CARS
జిఎస్‌టితో కార్ల ధరల్లో భారీ తగ్గింపు
హైదరాబాద్‌,జూలై 8: జిఎస్‌టి అమలులోకి వచ్చినతర్వాత ఆటోమొబైల్‌రంగం ప్రయోజనాలను కస్టమర్లకే చెందేలా చర్యలు తీసుకుంటున్నట్లు వివిధ ఆటో మొబైల్‌ కంపెనీలు ప్రకటించాయి. టాటామోటార్స్‌, నిస్సాన్‌మోటార్స్‌, హుండై మోటార్స్‌, టివిఎస్‌మోటార్స్‌, బజాజ్‌ వంటిసంస్థలు సైతం ప్రకటిం చాయి. ఒక్కొక్క కార్ల కంపెనీ అయితే కనీసం లక్ష రూపాయలనుంచి రెండు న్నర లక్షల వరకూ ప్రకటించాయి. టాటా కంపెనీ అయితే జిఎస్‌టి అమలు తర్వాత వచ్చే ప్రయోజనాలు కస్టమర్లకే అందిస్తామని కంపెనీ వాణిజ్యవాహన విభాగం హెడ్‌ గిరీష్‌ వాగ్‌ వెల్లడించారు. కంపెనీ వాహనాలపై 0.3శాతం నుంచి 4.21శాతంవరకూ ధరలు తగ్గింపు అందుతుం దని, ప్యాసింజర్‌ వాహనాలపై 0.6నుంచి 8.2శాతం వరకూ ఉంటుందని ఆయన ప్రకటించారు. ఈ ధరల తగ్గింపువల్ల కస్టమర్ల నుంచి మంచి స్పందన వస్తుందని గిరీష్‌ వెల్లడించారు.
అలాగే నిస్సాన్‌ కంపెనీ కూడా మూడుశాతం వరకూ సగటు తగ్గింపు ప్రయోజనాలను కస్టమర్లకే అందిస్తున్నట్లు కంపనీ ఎండి అరుణ్‌ మల్హోత్రా వెల్లడించారు. జిఎస్‌టి పన్నుల సంస్కరణల్లో ఒక సానుకూల అంశమని జిఎస్‌టిని స్వాగతిస్తున్నట్లు వెల్లడించారు. ఆయా ప్రాంతం, కార్ల మోడల్‌ ఆధారం గా గరిష్టంగా మూడుశాతం వరకూ తగ్గింపు లభిస్తుం దని అన్నారు.
స్కోడా కంపెనీ అయితే జులై ఒకటవ తేదీనుంచి అమలులోకి వచ్చే విధంగా కొత్తధరలను ప్రకటించింది. సూపర్బ్‌ మోడల్‌రేంజినుంచి వచ్చే ధరల లబ్ది 2.4లక్షలవరకూ ఉంటుందని కంపెనీ ప్రకటించింది. ఆక్టేడియాపై 1.6శాతం, ఆక్టేవియా యాంబిషన్‌ 3.7శాతం, ఆక్టేడియా స్టైల్‌ప్లస్‌ 2.0టిడిఐ సిఆర్‌ 4.1శాతం చొప్పున ధరలు తగ్గించింది. ఇక సూపర్బ్‌ వాహనాలపై గరిష్టంగా 4.0శాతం ధరలు తగ్గించినట్లు వెల్లడించింది. జిఎస్‌టి అమలుతో ద్విచక్రవాహనాల ధరలు తగ్గాయని, ఈ ప్రయోజనాలను కస్టమర్లకు నేరుగా అందచేస్తామని టివిఎస్‌ మోటార్‌కంపెనీ ప్రకటించింది. కస్టమర్ల విభాగంలో ఈధరల తగ్గింపు రూ.350నుంచి రూ.1500వరకూ ఉందని ప్రీమియం సెగ్మెంట్‌లో ఈధరల తగ్గుదల ఆయా రాష్ట్రాలను అనుసరించి రూ.4100 వర కూ ఉంటుందని అంచనావేసింది.
డీలర్లకు తాము జిఎస్‌టి అమలుకు ముందు కొన్న వాహనాలపై జూలై ఒకటవ తేదీనాటికి ఉన్న స్టాక్‌పై తగిన సహకారం ఇస్తున్నట్లు వెల్లడించింది. అలాగే ప్రముఖబైక్‌ల కంపెనీ బజాజ్‌ ఆటో జిఎస్‌టి అమలుద్వారా వచ్చిన లబ్ధిని కస్టమర్లకే అందిస్తు న్నట్లు ప్రకటించింది. 350సిసి కెటిఎం రేంజి బైక్‌లు డ్యూక్‌, ఆర్‌సి 200, 250 డ్యూక్‌ బైకు లు రూ.8600వరకూ తగ్గినట్లు కంపెనీ వివరిం చింది. ఇక 350సిసి ఆపైబడిన బైక్‌ల ధరలు రూ.5900వరకూ తగ్గినట్లు కంపెనీ వివరిం చింది.
వివిధరాష్ట్రాల్లో ఉన్న వ్యాట్‌ధరల ఆధా రంగా ఈ జిఎస్‌టి తగ్గింపు ధరలు అమలులోకి తెచ్చినట్లు ఇవన్నీ ఎక్స్‌షోరూంధరలేనని కెటిఎం ప్రకటించింది. హుండైమోటార్స్‌ కూడా జిఎస్‌టి అమలుతో ధరల్లో వచ్చిన తగ్గింపును కస్టమర్లకే అందిస్తున్నట్లు వివరించింది. హుండైధరలు ఎక్స్‌షోరూంఢిల్లీధరల ఆధారంగా చూస్తే 5.9శాతం తగ్గినట్లు కంపెనీ వెల్లడించింది. ఇక ప్రముఖ ఆటోమొబైల్‌ కంపెనీ రీనాల్ట్‌ ఇండియా జిఎస్‌టి ప్రయోజనాలు కస్టమర్లకే కేటాయిస్తామని వీటి ప్రయోజనాలు గరిష్టంగా ఏడుశాతంవరకూ ఉంటుందని ప్రకటించింది. కొత్త గా వచ్చిన క్విడ్‌ ధరలున క్లైంబర్‌, ఎఎంటిధరలు తగ్గింపు రూ.5200 నుంచి 29,500వరకూ ఉంటుందని ప్రకటించింది. డస్టర్‌ 30,400 నుంచి 1,04,700 వరకూ తగ్గింపుఉందని, లాడ్జీస్టెప్‌అవే ఆర్‌ఎక్స్‌జడ్‌ 25,700నుంచి 88,600 వరకూ ఉంటుందని ఇండియా సిఇఒ ఎండి సుమీత్‌ సాహ్ని వెల్లడించారు.